OpenLLM-France/wikimedia huggingface dataset:
# Inversió lògica

La inversió lògica és una de les operacions que la lògica clàssica admetia com a operació lògica vàlida. Consisteix a canviar el subjecte pel seu contradictori com inferència a partir del judici original. La lògica moderna en tractar els judicis aristotèlics com a funcions proposicionals canvia notablement el sentit lògic d'aquestes operacions, pel que avui dia aquestes propietats no tenen en realitat a penes importància lògica, encara que sí que poden ajudar al domini lògic del llenguatge. La inversió permet ara una inferència admesa per la lògica tradicional com:
    Tots els homes són mortals ⇒ Alguns no-homes són immortals.
El que certament no és una transformació vàlida i no és admissible considerar-les com proposició lògicament equivalents, ja que no tenim cap coneixement sobre l'existència de no-homes.
En la problemàtica de la lògica aristotèlica es tracta del problema que la lògica de termes ofereix amb els judicis negatius respecte al compromís existencial a no considerar la possibilitat d'un concepte buit i que justifica la interpretació d'aquesta lògica com lògica de classes.
Un exemple que mostra aquesta incongruència es mostra en la demostració de l'existència d'éssers que són immortals, a través de les operacions lògiques de la conversió, obversió i inversió.
Partint del judici, «Tots els homes són mortals», entès com a relació de termes, i aplicant les operacions descrites, podríem construir el següent argument:
* Tots els homes són mortals ⇒ per obversió es transforma en:
* Cap home és no-mortal ⇒ per conversió es transforma en:
* Cap no mortal és home ⇒ per obversió es transforma en:
* Tot no-mortal és no home ⇒ i convertida per accidents es transforma en precisament la definida per inversió:
* Algun no home és no-mortal ⇒ el que implica l'existència d'éssers (no homes) no-mortals és a dir immortals, el que es podria convertir en la demostració lògica de l'existència d'àngels i dimonis.

## Vegeu també

* Contraposició lògica

## Bibliografia

* MITCHELL, D. Introducció a la lògica. Editorial Labor, Barcelona, 1968.
# Brentwood (Nou Hampshire)

Brentwood és una població dels Estats Units a l'estat de Nou Hampshire. Segons el cens del 2007 tenia 3.904 habitants.

## Demografia

Segons el cens del 2000, Brentwood tenia 3.197 habitants, 911 habitatges, i 777 famílies. La densitat de població era de 73,4 habitants per km².
Dels 911 habitatges en un 45,2% hi vivien nens de menys de 18 anys, en un 76% hi vivien parelles casades, en un 6,8% dones solteres, i en un 14,6% no eren unitats familiars. En el 10,8% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,22.
Per edats la població es repartia de la següent manera: un 24,7% tenia menys de 18 anys, un 0% entre 18 i 24, un 30,3% entre 25 i 44, un 23,5% de 45 a 60 i un 14,8% 65 anys o més.
L'edat mediana era de 39 anys. Per cada 100 dones de 18 o més anys hi havia 103,7 homes.
La renda mediana per habitatge era de 68.971$ i la renda mediana per família de 71.875$. Els homes tenien una renda mediana de 46.081$ mentre que les dones 33.359$. La renda per capita de la població era de 22.027$. Entorn del 3,3% de les famílies i el 3,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brentwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Brentwood». American Fact Finder. Oficina del Cens dels Estats Units, 12-01-2010.
# Sc

Sc té els següents significats:
* Sc símbol de l'escandi, element químic
* Sc, codi ISO per a la llengua sarda, llengua romànica parlada a l'illa de Sardenya
* .sc, domini de primer nivell territorial corresponent a les Seychelles
Viccionari
# Tirà becplaner d'ulls taronja

El tirà becplaner d'ulls taronja (Tolmomyias traylori) és un ocell de la família dels tirànids (Tyrannidae).

## Hàbitat i distribució

Habita el bosc obert, clars i el bosc de rivera de l'Amazònia occidental.

## Referències

* ↑ «Tirà becplaner d'ulls taronja». Cercaterm. TERMCAT, Centre de Terminologia. Rev. 20/10/2022(català)
# San Antonio Riders

Els San Antonio Riders van ser una franquícia de futbol americà que participà en la World League de futbol americà durant els anys 1991 i 1992. L'equip jugà a l'Alamo Stadium el 1991 i al Bobcat Stadium el 1992. Amb la suspensió d'operacions de la competició de l'any 1992 l'equip va desaparèixer.

## Referències

* ↑ «San Antonio Riders History». [Consulta: 24 juny 2021].
# Oleguer

Oleguer és el nom dels següents personatges:
* Oleguer (nom), nom propi masculí d'origen germànic
* Oleguer de Barcelona (Barcelona, 1060 ? - 1137), bisbe de Barcelona i arquebisbe de Tarragona venerat com a sant
* Oleguer d'Ametller i Pescio (Barcelona s. XVIII), advocat filipista
* Oleguer Huguet Ferré (Vilaplana 1914- Reus 1996), escriptor i poeta català
* Oleguer Junyent i Sans (Barcelona, 1876 – 1956) pintor i escenògraf català.
* Oleguer Miró i Borràs (Manresa, 1849 -1926), erudit i metge
* Oleguer Presas i Renom (Sabadell, 1980), futbolista català
Viccionari
# Breitenbach-Haut-Rhin

Breitenbach-Haut-Rhin (en alsacià Braitebàch) és un municipi francès, situat a la regió del Gran Est, al departament de l'Alt Rin. L'any 1999 tenia 839 habitants. Es diu així per diferenciar-se de Breitenbach, municipi del Baix Rin.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 849 | 834 | 862 | 835 | 854 | 839 |

## Administració

Llista d'alcaldes :
| Període | Identitat | Partit |
| 2001- | Pierre Gsell | |
# Serra de Pau

La Serra de Pau és una serra situada al municipi de Pau a la comarca de l'Alt Empordà, amb una elevació màxima de 466,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tirà becplaner alagroc

El tirà becplaner alagroc (Tolmomyias flavotectus) és un ocell de la família dels tirànids (Tyrannidae).

## Hàbitat i distribució

Habita els boscos de les terres baixes des de Costa Rica, Panamà, cap al sud, per l'oest dels Andes, fins al nord-oest de l'Equador.

## Referències

* ↑ «Tirà becplaner alagroc». Cercaterm. TERMCAT, Centre de Terminologia. Rev. 20/10/2022(català)
# Pink Triangle

Pink Triangle és una cançó del grup estatunidenc Weezer que va llançar com a tercer senzill de l'àlbum Pinkerton.

## Informació

La cançó descriu un home amb sexualitat ambigua que s'enamora d'una dona imaginant que podria casar-se amb ella, però descobreix que l'objecte de la seva atracció és lesbiana, i possiblement ella pensa que ell és gai. Rivers Cuomo va escriure aquesta cançó en basar-se en una experiència pròpia quan estudiava a la Universitat Harvard. "Pink Triangle" (en català, triangle rosa) és un símbol de la comunitat LGBT.
El senzill no va entrar a cap llista de senzills i davant el fracàs comercial, la banda va declinar fer un videoclip. Aquest senzill és el que ha tingut menys èxit en tota la història del grup.

## Llista de cançons
### Promo CD ràdio

* "Pink Triangle" (Remix) - 4:02
* "Pink Triangle" (Directe acústic) - 4:18

## Personal

* Rivers Cuomo – cantant, guitarra solista
* Patrick Wilson – percussió
* Brian Bell – guitarra rítmica
* Matt Sharp – baix
* Scott Riebling – baix (només versió Remix)
# Casa de pedra a Kutná Hora

La Casa de pedra (en txec: Kamenný dům) és una casa adossada del gòtic tardà a Kutná Hora, Václavské náměstí 183/26, que avui forma part del museu de la plata de la ciutat. Forma part de l'àrea de conservació de la ciutat inclosa a la Llista del Patrimoni Mundial de la UNESCO.

## Descripció

La casa té tres plantes i un alt frontó triangular amb finestres gòtiques i rica decoració escultòrica, amb violetes, crancs i una flor de cim, i un celler de tres pisos. A la façana del gòtic tardà, un finestral de pedra prismàtica s'alça sobre el pilar central de la doble porta d'entrada del segon pis. A la planta baixa hi ha una gran sala adovellada, envidriada sobre dues columnes centrals, al primer pis hi ha una capella amb finestral. La casa veïna de l'esquerra, reconstruïda a finals del segle XIX, pertanyia originàriament a la casa. La construcció d'aquestes residències testimonia la riquesa de la gent del poble. Avui dia, part de les col·leccions del Museu Txec de la Plata es troben aquí, incloses dues exposicions "Ciutat Alta Reial: cultura i vida burgeses als segles XVII-XIX" i "Lapidari: Art dels picapedrers jagellons".

## Història

La casa va ser construïda entre els anys 1485 i 1499 pel ciutadà Prokop Kroupa, qui va ser elevat a la noblesa l'any 1499, tal com representen els cavallers a l'escut. Els treballs de pedra van ser realitzats pel mestre Brikcius Gauske de Görlitz, qui també va treballar a l'ajuntament de Breslau. La casa va ser reformada l'any 1839 i regotitzada per l'arquitecte Lábler entre els anys 1900 i 1902. Durant la restauració, es van afegir escultures, com la de la Mare de Déu a l'escut, obra del professor J. Kastner.

## Referències

* ↑ E. Poche (red.), Umělecké památky Čech II. Praha: Academia 1978. Str. 189-190

### Bibliografia

* Diccionari educatiu d'Otto, paraula clau Kutná Hora - monuments de la ciutat - Casa de pedra. St. 15, pàgina 417
* MATĚJKOVA. Eva: Kutná Hora. Praga Orbis 1962.
* POCHE, Emanuel (ed.), Monuments artístics de Bohèmia II. Praga: Academia 1978.
# Israel Viteri Gualinga

Israel Viteri Gualinga (Sarayacu, Pastaza, Equador, 1981-15 de febrer de 2020) a ser un caçador de la selva amazònica equatoriana i el primer pilot indígena kichwa de Sarayacu.

## Biografia

Israel Viteri Gualinga va néixer a Sarayacu, província de Pastaza, en la selva amazònica de l'Equador, va ser un caçador de la selva i procedeix de les famílies més influents del moviment indígena equatorià, els Viteri Gualinga i el seu germà Franco Viteri és el líder històric d'aquest poble, qui va encapçalar la lluita contra la Companyia Nacional de Combustibles. A l'edat de 18 anys va realitzar el seu primer vol com a pilot de Sarayaku. Va volar per més de 15 anys per les pistes incipients de l'agressiva selva amb més de 4000 hores de vol. Va traslladar des de la pista de Shell a Sarayacu d'anada i volta a personatges destacats de Puyo els qui reconeixien que Israel Viteri era el millor pilot de l'amazònia equatoriana. Va volar per a l'aerolínia AeroSarayaku.

## Defunció

El 15 de febrer de 2020, mentre realitzava un vol amb passatgers per a l'aerolínia de la Companyia AéroKashurco en una avioneta Cessna 206, va morir al costat de cinc passatgers després que es produís un accident on l'avioneta va caure al sector Kunkuc – San Ramón km 53 via Puyo Macas, mentre que un nen de 3 anys va ser traslladat a l'Hospital Baca Ortiz de Quito en estat crític i va morir el 17 de febrer.

## Vegeu també

* Nina Gualinga
* Helena Gualinga
* Patricia Gualinga

## Referències

* 1 2 3 4 5 6 Luna, Hernán Heras. «Diario Regional Los Andes» (en espanyol de Mèxic), 17-02-2020. Arxivat de l'original el 2020-03-13. [Consulta: 13 març 2020].
* ↑ «[https://web.archive.org/web/20180723144007/https://rua.ua.es/dspace/bitstream/10045/52877/1/OBETS_10_02.pdf EL SUMAK KAWSAY GENUINO COMO FENÓMENO SOCIAL AMAZÓNICO ECUATORIANO]», 2015. Arxivat de l'original el 23 de julio de 2018. [Consulta: 13 març 2020].
* ↑ Espaciadora, La Barra. «Yo te subí a la avioneta y ya no puedo hacer nada» (en castellà), 06-11-2014. Arxivat de l'original el 13 de marzo de 2020. [Consulta: 13 març 2020].
* ↑ «DIRECCIÓN GENERAL DE AVIACIÓN CIVIL», 25-06-2017. Arxivat de l'original el 13 de marzo de 2020. [Consulta: 13 març 2020].
* ↑ «Avioneta se estrella en Morona Santiago, niño de dos años fue rescatado» (en espanyol europeu). [Consulta: 13 març 2020].
* ↑ «Junta de Accidentes de la DAC investiga las causas del siniestro de avioneta en Pastaza». [Consulta: 13 març 2020].
* ↑ «Seis fallecidos tras accidente de avioneta en Morona Santiago» (en anglès). [Consulta: 13 març 2020].
* ↑ «Junta de Accidentes de la DAC investiga las causas del siniestro de avioneta en Pastaza». [Consulta: 13 març 2020].
* ↑ «Falleció niño que sufrió accidente de avión en Pastaza» (en espanyol europeu). [Consulta: 13 març 2020].
# Resolució 936 del Consell de Seguretat de les Nacions Unides

La Resolució 936 del Consell de Seguretat de les Nacions Unides fou adoptada per unanimitat el 8 de juliol de 1994. després de reafirmar les resolucions 808 (1993) i 827 (1993), el Consell va nomenar Richard Goldstone, un jutge en la Cort Constitucional de Sud-àfrica, com a fiscal del Tribunal Penal Internacional per a l'antiga Iugoslàvia (TPIY).

## Referències

* ↑ Woodward, Susan L. Balkan tragedy: chaos and dissolution after the Cold War. Brookings Institution Press, 1995, p. 421. ISBN 978-0-8157-9513-1.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra de Bòsnia
* Dissolució de Iugoslàvia

## Enllaços externs

* PDF Text de la Resolució a UN.org
# Casa Guardiet-Berrozque

La Casa Guardiet-Berrozque, també anomenada Casa Jané i Alegret, és un dels edificis que conformen la imatge del carrer de la Cort a la vila de Vilafranca del Penedès, protegit com a bé cultural d'interès local.
És un dels edificis més representatius de Vilafranca dins del recinte antigament emmurallat. Sembla que va ser construïda a principis del segle XX (informació no confirmada la classifica com a obra de 1910) i que l'arquitecte responsable de l'obra fou Eugeni Campllonch i Parés (atribució feta per la revista Tothom).
L'edifici és cantoner entre el carrer de la Cort i el carrer d'en Coll. És una casa entre mitgeres formada per soterrani, planta baixa i tres pisos, l'últim pis és de construcció recent. Hi ha una gran tribuna al xamfrà. Les característiques d'aquesta obra la insereixen en l'estil modernista. Se n'ha destacat la disposició de les obertures, el cornisament ondulant, la façana esgrafiada i l'abundant ornamentació floral, que combina estilitzades flors amb espigues de palma.

## Referències

* 1 2 3 4 «Casa Guardiet-Berrozque». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Casa Guardiet-Berrozque, fitxa del catàleg de l'Ajuntament
# Germanes de Sant Josep

«Germanes de Sant Josep» té aquests significats:
* Germanes Josefines, congregació fundada a Mèxic en 1872
* Germanes de Sant Josep de Girona, congregació hospitalera fundada a Girona en 1870
# Tit Quinti Pennus Capitolí Crispí (desambiguació)

Tit Quinti Pennus Capitolí Crispí (desambiguació) és el nom dels següents personatges:
* Tit Quinti Pennus Capitolí Crispí, dictador el 361 aC i cònsol el 354 aC i el 351 aC.
* Tit Quint Pennus Capitolí Crispí o Tit Quinti Crispí, cònsol el 208 aC.
* Tit Quint Pennus Capitolí Crispí o Tit Quinti Crispí Sulpicià, cònsol el 9 aC.
# Pont de la Roca

El Pont de la Roca és una pont del municipi de Sant Llorenç Savall (Vallès Occidental) inclòs en l'Inventari del Patrimoni Arquitectònic de Catalunya.

## Descripció

Pont d'un sol arc, tot de pedra, pla i molt reforçat. Va de la carretera de Terrassa a Sant Llorenç, poc abans d'arribar al poble. Passa per sobre del riu Ripoll, afluent per la dreta del Besós.

## Referències

* ↑ «Pont de la Roca». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2016].
# Elisabet d'Anhalt-Zerbst

Elisabet d'Anhalt-Zerbst (en alemany Elisabeth von Anhalt) va néixer a Zerbst (Alemanya) el 15 de setembre de 1563 i va morir a Crossen el 8 de novembre de 1607. Era una princesa d'Anhalt, filla de Joaquim Ernest d'Anhalt (1536−1585) i d'Agnès de Barby (1540-1569).

## Matrimoni i fills

El 6 d'octubre de 1577 es va casar al palau de Letzlingen amb el duc de Prússia Joan Jordi II Brandenburg (1525-1598), fill de Joaquim Hèctor II de Brandenburg (1505-1571) i de la duquessa Magdalena de Saxònia (1507-1534). El seu marit era gairebé 40 anys més gran que ella, 16 anys més jove que el seu fillastre Frederic Joaquím. Elisabet va portar com a dot, a part d'una considerable suma de diners, la ciutat de Crossen més el districte i la ciutat de Züllichau i el senyoriu de Bobrowice. D'aquest matrimoni van néixer els següents fills:
* Cristià (1581-1655), casat amb Maria Hohenzollern de Prússia (1579-1649).
* Magdalena (1582-1616), casada amb Lluís V de Hessen-Darmstadt (1577-1626).
* Joaquim Ernest (1583-1625), casat amb Sofia de Solms-Laubach (1594-1651).
* Agnès (1584-1629), casada primer amb el duc Felip Juli de Pomerània (1584-1625), i després amb el duc Francesc Carles de Saxònia-Lauenburg (1594-1660).
* Frederic (1588-1611)
* Elisabet Sofia (1589-1629), casada primer amb Janusz Radziwiłł (1579-1620) i després amb el duc Juli Enric de Saxònia-Lauenburg (1586-1665).
* Dorotea Sibil·la (1590-1625), casada amb el duc Joan Cristià de Brieg (1591-1639).
* Jordi Albert (1591-1615)
* Segimon (1592-1640)
* Joan (1597-1627)
* Joan Jordi (1598-1637)

## Bibliografia

* Friederike Bornhak: Elisabeth von Anhalt: Kurfürstin von Brandenburg, dritte Gemahlin des Kurfürsten Johann Georg von Brandenburg, geboren 1563, gestorben 1607, S. Geibel, 1889
* Ernst Daniel Martin Kirchner: Die Kurfürstinnen und Königinnen auf dem Throne der Hohhenzollern, 2. Teil: Die letzten acht Kurfürstinnen, Berlin 1867, Seite 34 ff. (Digitalisat)
# Activitat biològica

Activitat biològica o activitat farmacològica és una expressió que descriu els efectes benèfics o adversos d'una droga o medicina en un organisme viu. Quan la droga és una substància química complexa, aquesta activitat és exercida per l'ingredient actiu o farmacòfor però pot ser modificada pels altres constituents. La toxicitat és el principal tipus d'activitat biològica d'una substància. L'activitat depèn generalment de la dosi i pot tenir efectes que van des de benèfics a adversos segons la dosi.
Perquè un material es consideri bioactiu ha de tenir una interacció amb o afectar el teixit cel·lular del cos humà. L'activitat farmacològica es pren per descriure efectes benèfics.
En l'estudi de la biomineralització, la bioactivitat sovint significa la formació de fosfat de calci a la superfície dels objectes col·locats en un líquid corporal simulat, que és una solució tampó amb contingut d'ions similars al cos.
# Illes Hermit

Les illes Hermit són un grup de 17 illes a les illes occidentals de l'arxipèlag de Bismarck, a Papua Nova Guinea.

## Història

El primer albirament de les illes Hermit per part dels europeus va ser pel navegant espanyol Iñigo Órtiz de Retes el 29 de juliol de 1545, quan a bord de la carraca San Juan intentava tornar de Tidore cap a Nova Espanya. La va anomenar La Caimana. En passar-hi, Ortiz de Retes explicà que uns negres que llençaven fletxes a mà, sense arc, se'ls hi acostaren.

## Referències

* ↑ The Wuvulu Web Site - Geographical Names in the Western Islands
* ↑ Coello, Francisco "Conflicto hispano-alemán" Boletín de Sociedad Geográfica de Madrid, t.XIX. 2º semestre 1885, Madrid, p.317.
* ↑ Sharp, Andrew The discovery of the Pacific Islands Clarendon Press, Oxford, 1960, p.31.
# Resolució 932 del Consell de Seguretat de les Nacions Unides

La Resolució 932 del Consell de Seguretat de les Nacions Unides fou adoptada per unanimitat el 30 de juny de 1994. Després de reafirmar la Resolució 696 (1991) i totes les resolucions posteriors sobre Angola, el Consell va discutir la situació durant la Guerra Civil angolesa i va ampliar el mandat de la Segona Missió de Verificació de les Nacions Unides a Angola (UNAVEM II) fins al 30 de setembre de 1994.
Es va instar UNITA a acceptar els resultats de les eleccions legislatives i les eleccions presidencials angoleses i respectar els acords de pau. Les dues parts, especialment UNITA, havien de ser flexibles i actuar de bona fe a les negociacions a Lusaka. Recentment, les operacions militars a Angola s'han intensificat de nou, el que va tenir conseqüències per a la població, van obstaculitzar les converses a Lusaka i van afectar la capacitat de la UNAVEM II de dur a terme el seu mandat.
Després d'ampliar el mandat de la UNAVEM II fins al 30 de setembre de 1994, el Consell de Seguretat va instar a ambdues parts a complir els seus compromisos, treballant per a un alto el foc i una solució pacífica. El Govern d'Angola havia acceptat propostes de reconciliació nacional per part de Margaret Anstee, i es va instar UNITA a fer el mateix. En cas que, a tot tardar el 31 de juliol de 1994, no s'acceptessin les propostes, s'adoptaran mesures addicionals contra UNITA, tal com s'indica a la Resolució 864 (1993). A més, el paper de les Nacions Unides a Angola seria reconsiderat al final del nou mandat de la UNAVEM II si no s'havia arribat a un acord de pau. Es va recordar a tots els països la seva obligació d'aplicar les sancions contra la UNITA. Dos veïns d'Angola que fins ara no havien cooperat van haver de presentar informació sobre les presumptes violacions de les sancions.
El Consell va condemnar la intensificació de les accions militars ofensives en tot el país, contràriament a la resolució 922 (1994) i, en aquest respecte, es va instar ambdues parts a aturar les hostilitats. Es va deplorar i condemnar la deterioració de la situació humanitària i les accions contra els treballadors d'ajuda humanitària. Es va instar a ambdues parts a garantir un pas segur per als treballadors humanitaris. Finalment, es va demanar al Secretari General Boutros Boutros-Ghali que informés al Consell el 31 de juliol de 1994 sobre l'evolució de la situació.

## Referències

* ↑ Hannay, David. New world disorder: the UN after the Cold War : an insider's view. I. B. Tauris, 2008, p. 179.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Protocol de Lusaka
* Guerra Civil angolesa

## Enllaços externs

* PDF Text de la Resolució a UN.org
# Tit Saliè

Tit Saliè (en llatí Titus Salienus) era un militar romà. Va ser centurió a l'exèrcit de Juli Cèsar a Àfrica el 46 aC i va induir als Titii a rendir el seu vaixell a Gai Virgili, el cap pompeià. Per alguna raó desconeguda va ser expulsat de l'exèrcit per Cèsar, amb deshonor.

## Referències

* ↑ T. Salienus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 694